На основу члана 27. став 10. Закона о јавној својини („Службени гласник РС“ број 72/2011, 88/2013, 105/2014, 104/2016-др. закон, 108/2016, 113/2017 и 98/2018), члана 20.Закона о експропријацији („Службени гласник РС“, број 53/1995, „Службени лист СРЈ“, број 23/2001-одлука СУС и „Службени гласник РС“ број 20/2009, 55/2013- одлука УС и 106/2016-аутентично тумачење), члана 32. Закона о локалној самоуправи („Службени гласник РС“, број 129/2007, 83/2014 - др. закон, 101/2016- др. закон и 47/2018) и члана 40. и 152. Статута Општине Владичин Хан („Службени гласник грaда Врања“, број 4/2019), Скупштина општине Владичин Хан, на седници одржаној дана 01.09.2019. године, донела је

**О Д Л У К У**

**О ПОКРЕТАЊУ ПОСТУПКА УТВРЂИВАЊА ЈАВНОГ ИНТЕРЕСА ЗА ЕКСПРОПРИЈАЦИЈУ И АДМИНИСТРАТИВНИ ПРЕНОС НЕПОКРЕТНОСТИ (ЗЕМЉИШТА И ОБЈЕКАТА НА ЗЕМЉИШТУ) У КО КРЖИНЦЕ**

**Члан 1.**

 Овом одлуком покреће се поступак за утврћивање јавног интереса за експропријацију и административни пренос непокретности (земљишта и објеката на земљишту) у КО Кржице.

**Члан 2.**

 Покретање поступка утврђивања јавног интереса врши се у циљу експропријацијe и административног преноса непокретности ради изградње регионалног постројења за пречишћавање отпадних вода у складу са Планом детаљне регулације регионалног постројења за пречишћавање отпадних вода са припадајућим системом на територији општине Владичин Хан („Сл. гласник града Врања“ бр. 1/2019).

**Члан 3.**

 Општина Владичин Хан одређује се за корисника експропријације и административног преноса непокретности.

**Члан 4.**

Задужује се Општинско правобранилаштво Владичин Хан да припреми документацију потребну за подношење предлога Влади Републике Србије за утврђивање јавног интереса за експропријацију и административни пренос непокретности у КО Кржице.

**Члан 5.**

Оваодлука ступа на снагу осмог дана од дана објављивања у „Службеном гласнику града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-110/6/19-I**

 **П Р Е Д С Е Д Н И Ц А**

 **Данијела Поповић**